stanford-oval/wikipedia huggingface dataset:
Ateenan ensimmäinen hautausmaa
Tunnettuja haudattuja

Geórgios Avérof, filantrooppi ja liikemies
Sotiría Béllou, laulaja
Giannoúlis Chalepás, kuvanveistäjä
Richard Church, kenraali
Jules Dassin, elokuvaohjaaja
Odysséas Elýtis, runoilija
Dimítrios Farmakópoulos, taidemaalari
Adolf Furtwängler, arkeologi
Humphrey Jennings, elokuvatuottaja
Geórgios Kafantáris, pääministeri
Mános Katrákis, näyttelijä
Theódoros Kolokotrónis, kenraali ja poliitikko
Maríka Kotopoúli, näyttelijä
Vasílis Logothetídis, näyttelijä
Oréstis Makrís, näyttelijä
Melína Merkoúri, laulaja
Andréas Michalakópoulos, poliitikko
Dimítris Mitropános, laulaja
Dimítris Mitrópoulos, kapellimestari, pianisti ja säveltäjä
Kostís Palamás, runoilija
Aléxandros Panagoúlis, poliitikko ja runoilija
Andréas Papandréou, pääministeri
Geórgios Papandréou, pääministeri
Katína Paxinoú, näyttelijä
Demis Roussos, laulaja
Alékos Sakellários, ohjaaja
Ríta Sakellaríou, laulaja
Heinrich Schliemann, arkeologi ja Troijan kaivaja
Giórgos Seféris, Nobel-palkittu runoilija ja diplomaatti
Ángelos Sikelianós, runoilija ja näytelmäkirjailija
Charílaos Trikoúpis, pääministeri
Vasílis Tsitsánis, säveltäjä
Thanásis Véngos, näyttelijä
Sofía Vémpo, laulaja
Alíki Vougioukláki, näyttelijä
T. H. White, kirjailija
Emmanouíl Xánthos, Filikí Etaireían perustaja
Níkos Xyloúris, laulaja ja säveltäjä
Ernst Ziller, arkkitehti
Xenofón Zolótas, pääministeri
Aiheesta muualla

Kuvia tai muita tiedostoja aiheesta Ateenan ensimmäinen hautausmaa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:First Cemetery of Athens
Sofía Afentákin hauta, yksi hautausmaan tunnetuimmista. Giannoúlis Chalepásin veistämä hautamonumentti esittää nukkuvaa vainajaa, joka kuoli 18-vuotiaana tuberkuloosiin.
Heinrich Schliemannin hauta.
Käännös suomeksi
Australian ralli 1996

|  Australian ralli 1996 |
| --- | --- |
 7. osakilpailu 9 osakilpailusta kaudella 1996. 
Ajankohta:  13.–16. syyskuuta 1996
Pituus:  27 erikoiskoetta, 475,92 km


Palkintokoroke
Voittaja:   Tommi Mäkinen    Seppo Harjanne  (Mitsubishi Ralliart)
Toinen:   Kenneth Eriksson    Staffan Parmander  (555 Subaru WRT)
Kolmas:   Carlos Sainz    Luis Moya  (Ford Motor Co)
Australian ralli 1996 (viralliselta nimeltään 9. Rally Australia) oli rallin maailmanmestaruussarjan kilpailu kaudella 1996. Kilpailu järjestettiin 13.–16. syyskuuta 1996 Perthissä. Kilpailu oli kauden kolmanneksi viimeinen ja erikoiskokeiden yhteispituus oli 414,63 kilometriä (suunniteltu pituus oli 475,92 kilometriä).
Kilpailun voitolla Tommi Mäkinen varmisti ensimmäisen kuljettajien mestaruutensa.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Tommi Mäkinen |  Seppo Harjanne | Mitsubishi Lancer Evo III | 4:08.50 | 0.0 |  |
| 2. |  Kenneth Eriksson |  Staffan Parmander | Subaru Impreza 555 | 4:10.07 | +1.17 |  |
| 3. |  Carlos Sainz |  Luis Moya | Ford Escort RS Cosworth | 4:10.11 | +1.21 |  |
| 4. |  Colin McRae |  Derek Ringer | Subaru Impreza 555 | 4:12.01 | +3.11 |  |
| 5. |  Richard Burns |  Robert Reid | Mitsubishi Lancer Evo III | 4:12.15 | +3.25 |  |
| 6. |  Bruno Thiry |  Stéphane Prévot | Ford Escort RS Cosworth | 4:17.38 | +8.48 |  |
| 7. |  Piero Liatti |  Fabrizia Pons | Subaru Impreza 555 | 4:20.21 | +11.31 |  |
| 8. |  Possum Bourne |  Graig Vincent | Subaru Impreza 555 | 4:20.57 | +12.07 |  |
| 9. |  Yoshio Fujimoto |  Arne Hertz | Toyota Celica Turbo 4WD (ST185) | 4:36.42 | +27.52 |  |
| 10. |  Ed Ordynski |  Mark Stacey | Mitsubishi Lancer Evo III | 4:37.37 | +28.47 |  |
Lähde:
Attila Levin

| Attila Levin |
| --- | --- |
 Attila Levin vuonna 2010.
Henkilötiedot
Koko nimi:  Attila Sheriff Alexander Levin
Syntynyt: 8. marraskuuta 1976 (ikä 47) Tukholma, Ruotsi
Kansalaisuus:   Ruotsi
Nyrkkeilijä
Lempinimi:  The Hun
Pituus:  196 cm
Paino:  109 kg
Painoluokka:  raskassarja
Kätisyys:  oikeakätinen, eli nyrkkeilytermein orthodox
Ammattilaistilastot
Ottelut:  38
Voitot:  34
– tyrmäysvoitot:  27
Tappiot:  4
Ratkaisemattomat:  0
Attila Sheriff Alexander Levin (s. 8. marraskuuta 1976 Tukholma, Ruotsi) on ruotsalainen raskaansarjan nyrkkeilijä.
Amatööriurallaan Levin pääsi vuoden 1996 olympialaisiin, joissa hän hävisi puolivälierissä Volodymyr Klytškolle. Hän siirtyi ammattilaiseksi vuonna 1997, ja voitti ensimmäiset 14 otteluaan. Hän hävisi Nikolai Valueville keskeytyksellä 3 erässä.
Levin kohtasi Robert Heleniuksen EU-titteliottelussa Hartwall Areenalla Helsingissä marraskuun lopussa 2010. Levin hävisi ottelun teknisellä tyrmäyksellä ottelun toisessa erässä.
Attila Levin tunnetaan lempinimellä The Hun (suom. "hunni"). Lempinimi viittaa hunnipäällikkö Attilaan.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.boxrec.com/list_bouts.php?human_id=014165&cat=boxer
Ateenan kansallinen teknillinen korkeakoulu

| Ateenan kansallinen teknillinen korkeakoulu> Εθνικό Μετσόβιο Πολυτεχνείο |
| --- | --- |
  
Perustettu:  1836
Tyyppi:  Julkinen
Henkilökunta:  1 350
Opiskelijoita:  10 000
Sijainti:  Ateena, Attika  Kreikka
Sivusto:  www.ntua.gr
Ateenan kansallinen teknillinen korkeakoulu (kreik. Εθνικό Μετσόβιο Πολυτεχνείο, Ethnikó Metsóvio Polytechneío) on teknillinen yliopisto, joka toimii Ateenassa Kreikassa. Se on perustettu vuonna 1836.
Korkeakoulussa on 9 tiedekuntaa ja yhteensä 40 laitosta. Niissä on yhteensä noin 10 000 opiskelijaa, joista noin 1 500 on jatko-opiskelijoita. Henkilökunnan määrä on 1 350.
Tiedekunnat

Korkeakoulun tiedekunnat ja niiden laitokset ovat:
| Tiedekunta | Laitokset |
| --- | --- |
Arkkitehtuurin tiedekunta: Arkkitehtuurisuunnittelun laitos Kaupunki- ja aluesuunnittelun laitos Rakennesuunnittelun laitos Sisustussuunnittelun ja maisemoinnin laitos
Kaivostekniikan tiedekunta: Geologisten tieteiden laitos Kaivostekniikan laitos Metallurgian ja materiaalitekniikan laitos
Kemiantekniikan tiedekunta: Kemiallisten tieteiden laitos Materiaalitekniikan laitos Prosessi- ja systeemianalyysin, -suunnittelun ja -kehityksen laitos Teollisuusprosessien kehityksen laitos
Konetekniikan tiedekunta: Lämpötekniikan laitos Mekaanisten rakenteiden ja automaatiokontrollin laitos Teollisuuden johtamisen ja toiminnan tutkimuksen laitos Valmistustekniikan laitos Virtausmekaniikan laitos Ydintekniikan laitos
Maanmittaustekniikan tiedekunta: Maantieteen ja aluesuunnittelun laitos Maaseututekniikan ja -kehityksen laitos Topografian laitos
Meritekniikan tiedekunta: Hydrodynamiikan laitos Laivanrakennus- ja merikuljetustekniikan laitos Merirakennetekniikan laitos Meritekniikan laitos
Sovelletun matematiikan ja fysiikan tiedekunta: Humanististen tieteiden, yhteiskuntatieteiden ja oikeustieteen laitos Fysiikan laitos Matematiikan laitos Mekaniikan laitos
Sähkö- ja tietotekniikan tiedekunta: Signaalinkäsittelyn, kontrollijärjestelmien ja robotiikan laitos Sähkömagnetiikan, sähköoptiikan ja elektronisten materiaalien laitos Sähkövoimatekniikan laitos Teollisuuselektroniikan ja päätöksentekojärjestelmien laitos Tietojenkäsittelytieteen laitos Tiedonsiirtojärjestelmien ja materiaalitekniikan laitos Viestinnän, elektroniikan ja tietojärjestelmien laitos
Yhdyskuntatekniikan tiedekunta: Geotekniikan laitos Liikennesuunnittelun ja -tekniikan laitos Rakennetekniikan laitos Rakennusjohtamisen laitos Vesiresurssien, hydrauliikan ja meritekniikan laitos
Aiheesta muualla

Kuvia tai muita tiedostoja aiheesta Ateenan kansallinen teknillinen korkeakoulu Wikimedia Commonsissa
Εθνικό Μετσόβιο Πολυτεχνείο - National Technical University of Athens. Korkeakoulun verkkosivut. (kreikaksi) (englanniksi)
Kreikan yliopistot
| --- | --- |
Attika:   Ateenan kansallinen teknillinen korkeakoulu  Ateenan kauppakorkeakoulu  Ateenan maatalousyliopisto  Ateenan taidekorkeakoulu  Ateenan yliopisto  Charokópeio-yliopisto  Länsi-Attikan yliopisto  Panteion-yliopisto  Pireuksen yliopisto 
Epeiros:  Ioánninan yliopisto
Itä-Makedonia ja Traakia:  Traakian Demokritos-yliopisto
Jooniansaaret:  Joonian yliopisto
Keski-Makedonia:   Kreikan kansainvälinen yliopisto  Makedonian yliopisto  Thessalonikin Aristoteles-yliopisto 
Kreeta:   Kreetan yliopisto  Kreetan teknillinen yliopisto  Kreikan Välimeren yliopisto 
Länsi-Kreikka:   Kreikan avoin yliopisto  Patraksen yliopisto 
Länsi-Makedonia:  Länsi-Makedonian yliopisto
Peloponnesos:  Peloponnesoksen yliopisto
Pohjois-Egean ja Etelä-Egean saaret:  Egean yliopisto
Thessalia:  Thessalian yliopisto
Korkeakoulun päärakennus.
Korkeakoulun Zográfoun kampusta.
Alfred Jarry

| Alfred Jarry |
| --- | --- |
 Alfred Jarry
Henkilötiedot
Syntynyt: 8. syyskuuta 1873 Laval, Ranska
Kuollut: 1. marraskuuta 1907 (34 vuotta) Pariisi, Ranska
Kansalaisuus:  Ranska
Kirjailija
Salanimi: Docteur Faustroll, Père Ubu ja Alain Jans 
Tuotannon kieli: ranska
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Alfred Jarry (8. syyskuuta 1873 Laval, Ranska – 1. marraskuuta 1907 Pariisi, Ranska) oli ranskalainen runoilija, romaanikirjailija, kääntäjä ja dramaturgi. Hän kehitti ’patafysiikan.
Elämä

Alfred Jarry syntyi kauppiasperheeseen ja lähti 15-vuotiaana opiskelemaan lycée Ambroise Parénhen ja jatkoi sitten opintoja Saint-Brieucissa ja Rennesissä. Vuosina 1885–1888 hän jo sepitti runo- ja proosamuotoisia komedioita. Rennesin lyseon fysiikan opettajassa M. Hébet'ssä personoitui kaikki maailmassa oleva irvokkuus. Tässä mielessä hän on useiden kirjojen sankari, muun muassa teoksen Puolalaiset (Les Polonais). Viimeisenä kouluvuonnaan Jarry kirjoitti tekstin komediaksi. Kyseessä on varhaisin versio Kuningas Ubusta.
Jarry oli 1891 ja 1892 Henri Bergsonin oppilas ja Léon-Paul Farguen ja Albert Thibaudet’n koulutoveri Pariisin eliittikoulussa Lycée Henri-IV:ssä. Hän kuitenkin epäonnistui pääsykokeessaan École normale supérieure -korkeakouluun. Julkaisujensa kautta Jarry tutustui Marcel Schwobiin, Alfred Valetteen (Mercure de France -aikakauslehden johtaja) sekä tämän vaimoon Rachildeen. Valetten pariskunnan kotona hän esitti vuonna 1894 näytelmänsä Kuningas Ubu. Hän teki yhteistyötä Mercure de France -kustantamon kanssa ja Revue Blanche -kirjallisuuslehden kanssa.
Kahden vuoden kuluttua, vuonna 1896, Jarry aloitti työnsä tunnetun teatterinjohtajan Aurélien Lugné-Poen kanssa, joka uskoi hänelle teatterinsa Théâtre de l'Œuvren tulevan kauden ohjelmiston suunnittelun, ja näin Kuningas Ubun ensi-ilta oli 10. joulukuuta 1896. Kyseessä on Victor Hugon näytelmän Hernani saaman vastaanoton kaltainen taistelu. Sen jälkeen Jarryn tuotannon ensi-illat jatkuivat säännöllisen epäsäännöllisinä. Vuoteen 1896 sijoittuu myös legendaariseksi kutsuttu polkupyörän ”Clément Luxe 96 course sur piste” hankinta, josta kaupasta kauppias Tircheon pitkään yritti saada kauppahintaa asiakkaaltaan, mutta turhaan.
Jarry perusti kuparipiirroksiin erikoistuneen aikakauslehden Perhindérion, josta ilmestyi tosin vain kaksi numeroa. Hän oli kuluttanut koko perintönsä vuonna 1897 mutta hän osti kuitenkin veneen nimeltä As, josta tulee osa kirjallisuutta. Myös ranskalainen tullimies Rousseau majoitti lyhyen aikaa Jarrya. Tämän jälkeen hän asettui asumaan Casette-kadulle.
Jarry eli niin kuin hänestä itsestään parhaalta tuntui ja antoi elämän nautinnollisuuden kukkia. Hänellä oli kolme tärkeää asiaa elämässään: polkupyörä, revolveri ja absintti. Niille hän uhrasi uskottavuutensa ja mukavuudenhalunsakin. Huumori kuitenkin mahdollisti hänelle vapauden.
Jarry kirjoitti 28. toukokuuta 1907 Rachildelle: ”Ubun isällä ei ole lainkaan painoa, ei maksaa, ei sydäntä eikä munuaisia, ei enää kustakaan! Hän on lopussa, yksinkertaisesti hänen höyrypannunsa ei enää räjähdä vaan sammuu. Se hiipuu hiljalleen, kuten uupunut moottori.” Jarry oli siis väsynyt, sairas, velkojien ahdistelema, hän kulki edestakaisin Pariisin ja Lavalin välillä. Puoli vuotta kirjeen kirjoittamisen jälkeen 1. marraskuuta 1907 hän kuoli tuberkuloosiin Pariisissa Charitén sairaalassa.
Teokset

Visions actuelles et futures (1894)
Haldernablou (1894)
Acte unique (1894)
Minutes de sable mémorial (1894)
César Antéchrist (1895)
Ubu Roi (1896)
L’autre Alceste (1896)
Paralipomènes d’Ubu (1896)
Le Vieux de la montagne (1896)
Les Jours et les Nuits (1897)
L’Amour en visites (1898)
L’Amour absolu (1899)
Ubu enchaîné (1900)
Messaline (1901)
Le Surmâle (1902)
L’objet aimé (1903), teatteri
Ubu sur la Butte (1906)
Par la taille (1906), operetti
Le Moutardier du pape (1907), buffa-ooppera
Albert Samain (souvenirs) (1907)
Teokset > Postuumit julkaisut

Gestes et opinions du docteur Faustroll, pataphysicien, (1911)
Spéculations (1911)
Pantagruel (1911), buffo-ooppera valmistui vuonna 1911, musiikki: Claude Terrasse
La Dragonne (1943)
La Chandelle verte (1969)
Pieter de Delft (1974), koominen ooppera
Jef (1974), teatteri
Le manoir enchanté (1974), buffo-ooppera vuodelta 1905
L’amour maladroit (1974), operetti
Le bon roi Dagobert (1974), buffo-ooppera
Léda (1981), buffo-operetti
Teokset > Suomennetut teokset

Kuningas Ubu eli puolalaiset: viisinäytöksinen draama.  Suomentanut Pentti Holappa, Olli-Matti Ronimus. Helsinki:  WSOY, 1967, 2. p. 2000.  ISBN 978-951-024-963-5.
Tohtori Faustroll: johdatus patafysiikkaan.  Suomentanut Sami Sjöberg. Turku:  Savukeidas, 2016.  ISBN 978-952-268-180-5.
Kirjallisuutta

Noël Arnaud, Alfred Jarry, d’Ubu roi au Docteur Faustroll, La Table Ronde, 1974
Henri Bordillon, Gestes et opinions d’Alfred Jarry, écrivain.
Patrick Besnier, Alfred Jarry, Fayard, Paris, 2005
Koponen, Jari: Mielikuvituksen mestarit (13 unohdettua fantastia).  Jyväskylä:  Atena, 2000.  ISBN 951-796-219-3.
Aiheesta muualla

Kuvia tai muita tiedostoja aiheesta Alfred Jarry Wikimedia Commonsissa
Sata vuotta Jarryn kuolemasta (ranskaksi)
Jarry-seura (ranskaksi)
Ubu roi (Gallica-sivut) (ranskaksi)
Alfred Jarryn runoja (Arkistoitu – Internet Archive) (ranskaksi)
"Tohtori Faustrollin mielipiteitä ja ilmaisuja" (Arkistoitu – Internet Archive) (ranskaksi)
Olla ja elävä, nykyisiä ja tulevia mielipiteitä (ranskaksi)
Filosofia ja patafysiikka
Ubun Almanakka: Alfred Jarry ja graafinen taide (Arkistoitu – Internet Archive), Spencer Museum of Art. Jarryn teosten reproduktioita ja kokoelma hänen julkaisuistaan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Alfred Jarry
Todellinen muotokuva herra (kuningas) Ubusta.
Käännös suomeksi
Baghdatin piirikunta

Baghdatin piirikunta (georg. ბაღდათის მუნიციპალიტეტი, Baghdatis munitsipaliteti) on piirikunta Imeretin hallintoalueella Georgiassa. Piirikunnassa on 18 363 asukasta (vuonna 2021) ja sen pinta-ala on 815 neliökilometriä.
Piirikunnan keskus on Baghdatin kaupunki. Runoilija Vladimir Majakovski syntyi kaupungissa, ja se tunnettiin hänen mukaansa nimellä Maiakovski (georg. მაიაკოვსკი) vuosina 1940–1990.
Aiheesta muualla

Kuvia tai muita tiedostoja aiheesta Baghdatin piirikunta Wikimedia Commonsissa
Georgian kaupungit ja piirikunnat
Autogram

| Autogram Svetlana Ražnatović |
| --- | --- | --- |

Studioalbumin tiedot
 Äänitetty : 2015
 Julkaistu: 25. kesäkuuta 2016
 Tyylilaji: pop-folk, pop
 Levy-yhtiö: City Records, Ceca Music
Svetlana Ražnatović muut julkaisut
| Poziv 2013 | Autogram 2016 |   |
Autogram on  pop-folk-laulaja Svetlana Ražnatovićin kuudestoista studioalbumi. Se julkaistiin 25. kesäkuuta 2016
Kappaleet

Autogram – 3.13
Dobrotvorne svrhe – 3.31
Didule – 3.24
Trepni – 4.20
Metar odavde – 3.32
Anđeo drugog reda – 3.11
Luda za sebe – 3.01
Cigani – 3.25
Netačan odgovor – 3.24
Jadna ti je moja moć – 3.10
Nevinost – 4.20
Aulin

Aulin on sukunimi, joka on ollut käytössä sekä Suomessa että Ruotsissa. Yksi suomalainen Aulin-suku on suomentanut nimensä Ahmavaaraksi. Tunnettuja nimenkantajia ovat muun muassa seuraavat:
Kaarlo Arvi Eliel Ahmavaara (vuoteen 1906 Aulin, 1886–1957), suomalainen lakimies, kansanedustaja ja ministeri, Pekka Ahmavaaran (1862–1929) poika
Jared Aulin (s. 1982), kanadalainen jääkiekkoilija
Pekka Ahmavaara (vuoteen 1906 Aulin, 1862–1929), suomalainen valtiopäivämies ja kansanedustaja, Arvi Ahmavaaran isä
Tor Aulin (1866–1914), ruotsalainen säveltäjä, kapellimestari ja viulisti
Valborg Aulin (1860–1928), ruotsalainen säveltäjä.
Yrjö Ahmavaara (oik. Arvi Yrjö Aulin-Ahmavaara, vuoteen 1979 Ahmavaara, käyttää julkaisuissaan myös nimeä Arvid Aulin, 1929–2015), suomalainen monitieteinen tutkija, Arvi Ahmavaaran poika
Barth

Barth on sukunimi, joka on muun muassa seuraavilla henkilöillä:
Edgar Barth (1917−1965), saksalainen Formula 1 -kuljettaja
Erika Zuchold (o.s. Barth, 1947−2015), itäsaksalainen telinevoimistelija
Hans Barth (1897−1956), saksalais-yhdysvaltalainen pianisti ja säveltäjä
Heinrich Barth (1821−1865), saksalainen tutkimusmatkailija ja maantieteilijä
Heinz Barth (1920−2007), saksalainen SS-Obersturmführer ja sotarikollinen
John Barth (1930−2024), yhdysvaltalainen kirjailija ja kirjallisuudentutkija
Karl Barth (1886−1968), sveitsiläinen teologi
Karl Heinrich Barth (1847−1922), saksalainen pianisti ja pianopedagogi
Paul Barth (1921–1974), sveitsiläinen miekkailija ja olympiamitalisti
Paul Barth (s. 1945), saksalainen judoka ja olympiamitalisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
As the Kingdom Drowns

| As the Kingdom Drowns Psycroptic |
| --- | --- | --- |

Studioalbumin tiedot
 Julkaistu: 9. marraskuuta 2018
 Formaatti: CD, LP, C-kasetti
 Tuottaja(t): Joe Haley
 Tyylilaji: tekninen death metal
 Kesto: 34.54
 Levy-yhtiö: Prosthetic
Psycropticin muut julkaisut
| Psycroptic 2015 | As the Kingdom Drowns 2018 | Divine Council 2022 |
Singlet albumilta As the Kingdom Drowns
 ”Directive” Julkaistu: 6. lokakuuta 2018
As the Kingdom Drowns on Psycropticin seitsemäs studioalbumi, joka julkaistiin 9. marraskuuta 2018. Albumi on tyyliltään edeltäjiään synkempi.
Kappale ”Directive” julkaistiin singlenä, ja siitä kuvattiin musiikkivideo.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | We Were the Keepers | 3.48 |  |  |  |  |  |  |  |
| 2. | Frozen Gaze | 4.06 |  |  |  |  |  |  |  |
| 3. | Directive | 3.26 |  |  |  |  |  |  |  |
| 4. | Deadlands | 3.24 |  |  |  |  |  |  |  |
| 5. | As the Kingdom Drowns | 4.27 |  |  |  |  |  |  |  |
| 6. | Beyond the Black | 3.46 |  |  |  |  |  |  |  |
| 7. | Upon These Stones | 4.53 |  |  |  |  |  |  |  |
| 8. | Momentum of the Void | 4.05 |  |  |  |  |  |  |  |
| 9. | You Belong Here, Below | 2.59 |  |  |  |  |  |  |  |
Kokoonpano

Jason Peppiatt – laulu
Joe Haley – kitara
Todd Stern – basso
David Haley – rummut
Arvostelut

Imperiumi: 9/10
Aiheesta muualla

As the Kingdom Drowns Discogsissa. (englanniksi)
Albumi As the Kingdom Drowns Encyclopaedia Metallum -sivustolla (englanniksi)
Australian rajaseutusodat

Australian rajaseutusodat olivat sarja konflikteja eurooppalaisten siirtolaisten ja Australian alkuperäisasukkaiden välillä. Ensimmäiset yhteenotot tapahtuivat vuonna 1788 ja viimeiset 1930-luvun alussa. Aboriginaaleja kuoli taisteluissa arvioiden mukaan vähintään 20 000 ja siirtolaisia noin 2 500. Taisteluja enemmän tappiota aboriginaaleille tuottivat kuitenkin siirtolaisten mukanaan tuomat taudit joille aboriginaaleilla ei ollut vastustuskykyä.
Taustat

Eurooppalaisten ensimmäinen retkikunta Australiaan tapahtui vuonna 1770 James Cookin johdolla. Matka kulki pitkin Australian itärannikkoa. Cookin miehistön ja paikallisen Tharawal-heimon välillä tapahtui pienimuotoinen yhteenotto samana vuonna Botany Bayssä, kun Cookin miehet tulittivat kohti uhkaavasti käyttäytyneitä aboriginaaleja, jotka pakenivat heitettyään ensin miehistöä kohti keihäitä. Cook onnistui kuitenkin luomaan rauhalliset suhteet Kokobujundji-heimoon hänen korjauttaessaan laivaansa nykyisen Cooktownin alueella. Cook valtasi alueen Britannialle 28.8.1770. Britit perustivat Australiaan vankisiirtolan vuonna 1786. Silloinen kuvernööri Arthur Phillip kehotti kohtelemaan aboriginaaleja kohteliaasti konfliktien välttämiseksi. Pian alkoi kuitenkin tulla välikohtauksia siirtolaisten ja aboriginaalien välillä. Eniten konflikteja aiheutui, kun siirtolaiset metsästivät alueen eläimiä, joista aboriginaalit olivat riippuvaisia.
Historia

Ensimmäiset vakavammat yhteenotot tapahtuivat vuonna 1788. Paikalliset aboriginaalit suuttuivat brittien kalastuksesta ja tappoivat viisi vankisiirtolan asukasta, minkä lisäksi yksi aboriginaali haavoittui toukokuussa tapahtuneessa yhteenotossa. Phillip yritti edelleen välttää konflikteja, mutta kun aboriginaalisoturi Pemulwuy tappoi hänen metsästäjänsä, hän teki kaksi rankaisuretkeä aboriginaalien kimppuun.
1800-luvulla britit perustivat useita tukikohtia pitkin Australian rannikoita. Yhteenotot kiihtyivät entisestään, kun siirtolaisten ja aboriginaalien kilpailu metsästettävästä riistasta kasvoi. Taisteluihin ei kuitenkaan yleensä osallistunut kuin pieniä joukkoja, ja brittiläiset sotilaat osallistuivat niihin vain harvoin. Huonomman taktiikan takia aboriginaalien tappiot olivat yleensä paljon suuremmat kuin eurooppalaisten. Aboriginaalien taistelutaktiikka perustui lähinnä heidän metsästystapoihinsa, ja toisin kuin esimerkiksi maorit maorisodissa, he eivät oppineet käyttämään länsimaista aseistusta tehokkaasti.  1850-luvulla käyttöön tulleet uudet aseet kuten Colt-pistooli, Snider-Enfield-kivääri ja Martini-Henry-kivääri nostivat eurooppalaisten ylivoimaa entisestään.
Conistonin verilöylyä 1928 pidetään Australian rajaseutusotien viimeisenä vakavana yhteenottona. Verilölyssä Australian poliisi tappoi 31 aboriginaalia Pohjoisterritoriossa. Joidenkin lähteiden mukaan verilöylyssä olisi kuollut jopa 110 henkilöä. Verilöyly tapahtui kostona Frederick Brooks -nimisen dingonmetsästäjän tappamisesta.
Taistelu Creen Creekissä 1876
Bangor (Wales)

| Bangor |
| --- | --- |
 Näkymä Bangoriin Bangorvuorelta.
Valtio:  Yhdistynyt kuningaskunta
Osa:  Wales
Kreivikunta:  Gwynedd
Perustettu:  n. 525
Pinta-ala:  
 – Kokonaispinta-ala:  6,49 km²
Väkiluku (2011):  16 358
 – Väestötiheys:  2 520 as./km²
Infobox OKVirheellinen NIMI-arvo: 
Bangor vuonna 1610.
Bangor on kaupunki Pohjois-Walesissa. Vuonna 2011 siellä oli noin 16 400 asukasta, joihin ei ole laskettu mukaan kaupungissa toimivan Bangorin yliopiston noin 10 000 opiskelijaa.
Maantiede

Bangor sijaitsee Walesin luoteisosassa. Se on Angleseyn saaren muusta Walesista erottavan kapean Menainsalmen rannalla. Kaupungin pinta-ala on 6,49 neliökilometriä.
Monien brittiläisten rannikkokaupunkien tapaan Bangorissakin on pitkä laituri, joka on iltakävelyiden ja seuraelämän keskus. Tämä 472 metriä pitkä rakennelma oli romahtamaisillaan ja aiottiin purkaa vuonna 1974, mutta kaupunkilaisten vaatimusten ja anteliaiden rahankeräysten takia se säilytettiin ja kunnostettiin.
Kaupungin itäreunalla on Penrhynin satama, joka oli merkittävä kattolaattojen vientisatama siihen aikaan, kun monien kaupunkitalojen katot ympäri maailmaa katettiin walesilaisella saviliuskeella.
Historia

Kaupungin historia alkaa Bangorin luostarin rakentamisesta 500-luvun alkupuolella. Nimi Bangor tulee kymrinkielisestä paaluvarustusta tarkoittavasta sanasta; luostarin paikalla lienee ollut aiemmin jonkinlainen suojapaikka lähiseudun asukkaille. Luostarin ja kirkon perusti pyhä Deiniol, ja se oli kelttikristillisyyden keskuspaikkoja.
Luostarin paikalle rakennettiin 1100–1200-luvuilla Deinoille omistettu katedraali. Sitä on muokattu vuosisatojen kuluessa, eikä siinä sen nykyisessä muodossa näy jälkiä kaikkein vanhimmista rakenteista. Katedraalia vauroittivat normannit, Englannin kuningas Juhana Maaton ja 1400-luvun alussa walesilainen kapinajohtaja Owain Glyndŵr.
Bangorin valtuusto perustettiin kuninkaallisella määräyksellä vuonna 1883. Suurin osa kunnallisista vastuista siirrettiin vuonna 1974 Arfonin hallintopiirille, mutta samana vuonna Bangor sai kuningatar Elisabet II:lta kaupunginoikeudet.